126. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 935 της 16/29 Νοεμ. 1979(ΦΕΚ Α΄ 262) Περί Σχολικού έτους, εγγραφών, μετεγγραφών και λοιπών θεμάτων, αφορώντων εις τας Τεχνικάς και Επαγγελματικάς Σχολάς. Οι κατωτέρω διατάξεις που προβλέπουν θέματα εγγραφών, μετεγγραφών και κατατάξεων για μαθητές Μέσης Τεχνικής και Επαγγελματικής Εκπαίδευσης καταργήθηκαν από την παρ. 3 άρθρ. 32 Νόμ. 1304/1982 (ΦΕΚ Α΄ 144) (κατωτ. αριθ. 140) Έχοντες υπ’ όψει: 1.Τας διατάξεις της παρ. 3 του άρθρ. 8 του Νόμ. 576/1977 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2.Την γνώμην του Κέντρου Εκπαιδευτικών Μελετών και Επιμορφώσεως, διατυπωθείσαν εις την υπ’ αριθ. 2007/23.8.79 πράξιν αυτού. 3.Την υπ’ αριθ. 971/1979 γνωμοδότησιν του Συμβουλίου της Επικρατείας προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Σχολικόν και διδακτικόν έτος. Διακοπαί και  Αργίαι. Υπηρεσιακά βιβλία και Έντυπα Άρθρ.1.-1.Η φοίτησις εις τας Τεχνικάς και Επαγγελματικάς Σχολάς είναι διαρκείας 2 έως 4 εξαμήνων, επιμηκύνεται δε κατά τα εν ή δύο εξάμηνα αντιστοίχως, οσάκις πραγματοποιείται εις τμήματα εσπερινής φοιτήσεως. Τα εξάμηνα ταύτα καλούνται εξάμηνα σπουδών. 2.(Καταργήθηκε από το άρθρ. 6 Π.Δ. 54/18-21 Φεβρ. 1984, ΦΕΚ Α΄ 15). 3.Δια τα θέματα τα αφορώντα εις το σχολικόν έτος και το διδακτικόν έτος, τα διδακτικά εξάμηνα και δίμηνα, τας εξεταστικάς περιόδους, τας διακοπάς και αργίας των μαθητών, τα τηρούμενα υπηρεσιακά βιβλία και έντυπα, τον Τύπον, τη επισημοποίησιν, την φύλαξιν των υπηρεσιακών βιβλίων και εντύπων, την έναρξιν ισχύος των νέων βιβλίων και εντύπων ως και δια τα μη ρυθμιζόμενα άλλως δια του παρόντος Π.Δ., εφαρμόζονται αναλόγως αι διατάξεις των άρθρ. 1,2 παρ. 1,3,4,5 και 6 του υπ’ αριθ. 294/1979 Π.Δ/τος «περί Σχολικού έτους, εγγραφών, μετεγγραφών και λοιπών θεμάτων αφορώντων εις τα Λύκεια της Μέσης Τεχνικής και Επαγγ/κής Εκπ/σεως (ΦΕΚ 37/Α΄/28.4.1979). (ανωτ. αριθ. 119). Εγγραφαί–Μετεγγραφαί. Άρθρ.2.-1-8.(Καταργήθηκαν από το άρθρ. 11 της ΕΙ/770/1983, ΦΕΚ Β΄ 122, Απ. Υπ. Παιδείας, κατωτ. αριθ,. 141). 9.Δια θέματα, τα οποία αφορούν εις τας προθεσμίας εγγραφών, τα καταχωριζόμενα στοιχεία του μαθητού, την κηδεμονίαν ενηλίκων μαθητών, την εγγραφήν Ελλήνων μαθητών Ξένων σχολείων εις τας εν Ελλάδι Τεχνικάς και Επαγγελματικάς Σχολάς, τας λοιπάς διατάξεις περί εγγραφών, τα περιπτώσεις μετεγγραφών, τα όργανα προς έγκρισιν των μετεγγραφών και τας απουσίας των μετεγγραφομένων ως και άλλα θέματα μη ρυθμιζόμενα υπό των προηγουμένων παραγράφων του παρόντος άρθρου έχουν ανάλογον εφαρμογήν αι διατάξεις των άρθρ. 7, 9, 10, 14, 15 παρ. Ι και 4, 16, 17, 18, 20, 21 και 22 του υπ’ αριθ. 294/1979 Π.Δ/τος. Φοίτησις μαθητών. Διαγωγή μαθητών. Τιμητικαί διακρίσεις μαθητών Άρθρ.3.-Δια τα θέματα τα οποία αφορούν εις την φοίτησιν, τας περιπτώσεις δικαιολογημένης απουσίας, τας απαλλαγάς των μαθητών εκ της ενεργού συμμετοχής εις μαθήματα, τον έλεγχον και την καταχώρησιν των απουσιών, τον χαρακτηρισμόν της φοιτήσεως και τας συνεπείας εξ αυτού, την ενημέρωσιν τον γονέων, την δικαιολόγησιν των απουσιών, τας γενικάς διατάξεις περί της διαγωγής των μαθητών, τα είδη κυρώσεων, την αρμοδιότητα επιβολής κυρώσεων, τας γενικάς διατάξεις περί των απονεμομένων τιμητικών διακρίσεων εις τους μαθητάς, τα είδη των τιμητικών διακρίσεων τας προϋποθέσεις απονομής αυτών και την απονομήν των τιμητικών διακρίσεων, εφαρμόζονται αναλόγως αι διατάξεις των άρθρ. 23, 24, 25, 26, 27, 28, 29, 30, 31, 32, 33 και 34 του υπ’ αριθ. 294/1979 Π.Δ/τος. (Αντί για τη σελ. 444,853(β) Σελ. 444,853(γ) Τεύχος ΣΤ113-Σελ. 21 Τεχνικές και Επαγγελματικές Σχολές Μέσης Εκπαίδευσης 32.Ε.α.123-126 Προαγωγικαί και απολυτήριοι εξετάσεις Άρθρ.4.-1.Αι γραπταί παραγωγικαί και απολυτήριοι δοκιμασία συνίσταται: Α.Καθ' όσον αφορά εις το μάθημα των Νέων Ελληνικών οι εξεταζόμενοι μαθηταί υποχρεούνται: α)Εις σύνταξιν εκθέσεως κατά το ισχύον αναλυτικό πρόγραμμα. β)Εις απάντησιν 3-4 απλών ερωτήσεων επί νεοελληνικού κειμένου πεζού ή ποιητικού, εκ των διδαχθέντων εις την οικείαν τάξιν, επιτρεπομένης κατά την διεξαγωγήν της εξετάσεως, της χρήσεως υπό των εξεταζομένων μαθητών του βιβλίου του περιέχοντος το ορισθέν κείμενον. Αι ερωτήσεις αύται αφορούν εις την απόδοσιν του νοήματος, εις απάντησιν εις γλωσσικάς παρατηρήσεις (γραμματικάς ή λεξιλογικάς), εις τον χαρακτηρισμόν ή την αιτιολόγησιν προσώπων, συναισθημάτων, πράξεων, κινήτρων, καταστάσεων κ.λπ. κατά την κρίσιν του διδάσκοντος. Β.Καθ' όσον αφορά εις το μάθημα των Μαθηματικών οι μαθηταί υποχρεούνται εις λύσιν δύο εκ τριών ασκήσεων ή προβλημάτων εκ της διδαχθείσης ύλης εις έκαστον κλάδον του μαθήματος. Γ.Καθ' όσον αφορά εις το μάθημα της ξένης γλώσσης οι μαθηταί υποχρεούνται εις γραφήν καθ' υπαγόρευσιν και μετάφρασιν χωρίου 5-8 στίχων διδαχθέντος κειμένου και εις απάντησιν επί 4 απλών γραμματικών παρατηρήσεων επί του αυτού κειμένου. Δ.Καθ' όσον αφορά εις το μάθημα της Φυσικής οι μαθηταί υποχρεούνται: α)Εις απάντησιν επί 2 εκ 3 τιθεμένων θεμάτων θεωρίας, έκαστον των οποίων δύναται να συντίθεται εκ πλειόνων της μιας ερωτήσεων εκ της διδαχθείσης ύλης λαμβανομένων. β)Εις την λύσιν μιας εκ 2 ασκήσεων. Ε.Καθ' όσον αφορά εις το μάθημα του Σχεδίου οι μαθηταί υποχρεούνται εις σχεδίασιν διδομένου αντικειμένου ή ειδικού θέματος σχετικού προς την διδασκομένην ύλην. Ζ.Καθ' όσον αφορά εις τα λοιπά εξεταζόμενα μαθήματα οι μαθηταί υποχρεούνται: Εις απάντησιν κατ' επιλογήν εις έξ εξ 9 τιθεμένων ερωτήσεων εκ διαφόρων κατά το δυνατόν κεφαλαίων, εκ της δεδιδαγμένης ύλης λαμβανομένων. 2.Ο μαθητής προάγεται ή απολύεται εις τας κάτωθι περιπτώσεις: α)όταν εις έκαστον των μαθημάτων λάβη βαθμόν τουλάχιστον "Σχεδόν καλώς" 10. Σελ. 444,854(γ) Τεύχος ΣΤ113-Σελ. 22 β)όταν υστερή εις έν των μαθημάτων έχη όμως γενικόν βαθμόν των λοιπών μαθημάτων "Σχεδόν Καλώς" 12 συμπεπληρωμένον, βαθμόν δε του μαθήματος εις το οποίον υστέρησε τουλάχιστον 8. 3.Ο μαθητής παραπέμπεται εις συμπληρωματικάς εξετάσεις διενεργουμένας κατά μήνα Σεπτέμβριον εις τας ακολούθως περιπτώσεις: α)Δια τα μαθήματα τα οποία διδάσκονται μόνον κατά το χειμερινόν εξάμηνον και εξετάζονται κατά την περίοδον του Ιανουαρίου. Όταν υστερή εις τα μαθήματα αυτά ανεξαρτήτως του αριθμού των και δεν κρίνεται άξιος προαγωγής ή απολύσεως κατά την περιπτ. Β' της προηγουμένης παραγράφου. β)Δια τα μαθήματα τα οποία διδάσκονται μόνον κατά το εαρινόν εξάμηνον και τα μαθήματα τα οποία διδάσκονται καθ' όλην την διάρκειαν του διδακτικού έτους: βα)Όταν υστερή εις έν μάθημα και δεν κρίνεται άξιος προαγωγής ή απολύσεως κατά την περίπτωσιν β' της προηγουμένης παραγράφου. ββ)Όταν υστερή εις τρία το πολύ μαθήματα. 4.Ο μαθητής απορρίπτεται όταν δεν συντρέχουν οι περιπτώσεις των παρ. 2 και 3 του παρόντος άρθρου. 5.Οι παραπεμπόμενοι μαθηταί εις μερικήν ή ολικήν κατά Σεπτέμβριον εξέτασιν προάγονται ή απολύονται κατά τας περιπτώσεις της παρ. 2 του παρόντος άρθρου, άλλως υποχρεούνται να επαναλάβουν τα μαθήματα της αυτής τάξεως. 6.Τα προς λύσιν ζητήματα κατά τας κατά Σεπτέμβριον εξετάσεις καταρτίζονται εκ της ετησίας ύλης και κατά τα οριζόμενα εις την παρ. 1 του παρόντος άρθρου. 32.Ε.α.126 Τεχνικές και Επαγγελματικές Σχολές Μέσης Εκπαίδευσης 7.Η παρ. 2 το παρόντος άρθρου έχει εφαρμογήν δια τας πάσης φύσεως προαγωγικάς ή επί απολύσει εξετάσεις των μαθητών των Τεχνικών και Επαγγελματικών Σχολών. 8.Δια τα θέματα τα οποία αφορούν εις τας διμηνιαίας προφορικάς και γραπτάς δοκιμασίας των μαθητών, τους διμηνιαίους βαθμούς της επιδόσεως και επιμελείας των μαθητών, τον βαθμόν εξαμηνιαίας προόδου, τας γραπτάς δοκιμασίας, τον χρόνον διεξαγωγής των εξετάσεων, τους μη προσερχομένους εις δοκιμασίαν, εις τον τρόπον διεξαγωγής των γραπτών δοκιμασιών, εις τα εξεταστέα μαθήματα και την εξεταστέαν ύλην, εις την εκλογήν και τον ορισμόν των ζητημάτων, εις τα μαθήματα εφ ων δεν γίνονται γραπταί δοκιμασίαι, εις τα εργαστηριακά μαθήματα, την εξαγωγήν των κατά μάθημα βαθμού ετησίας επιδόσεως, τα αποτελέσματα και τον χρόνον εξαγωγής των, εις την εξεταστικήν περίοδον του Σεπτεμβρίου, τον τρόπον διενεργείας συμπληρωματικών κατά Σεπτέμβριον εξετάσεων και εκδόσεως αποτελεσμάτων, εις την επανεξέτασιν απορριφθέντων μαθητών τελευταίου εξαμήνου, την βελτίωσιν του βαθμού απολύσεως, τον έλεγχον και την αναβαθμολόγησιν των γραπτών δοκιμίων, εις την βαθμολογικήν κλίμακα και εις τας εξετάσεις των μαθητών Τεχνικών και Επαγγελματικών Σχολών ή Σχολείων εγγεγραμμένων εις αντίστοιχα Εξάμηνα και των εν Ελλάδι Σχολών, εφαρμόζονται αναλόγως αι διατάξεις των άρθρ. 35, 36, 37, 38, 39, 40, 41 και 42 παρ. 1 και 2, 42, 43, 44, 49, 50, 51 παρ. 1, 2, 3 και 4, 52 πλην παρ. 3, 53, 54, 55 και 56 του υπ' αριθ. 294/79 Π.Δ/τος Τίτλοι Σπουδών Άρθρ.5.-1.Μετά την επιτυχή αποπεράτωσιν των απολυτηρίων εξετάσεων χορηγούνται εις τους μαθητάς τίτλοι, των οποίων οι τύποι έχουν ως ακολούθως: Α.Απολυτήριον δια τας Δημοσίας Τεχνικάς και Επαγγ/κάς Σχολάς ως και δια τας αντιστοίχους Σχολάς των Ν.Π.Δ.Δ. προσαρμοζομένης αναλόγως της επικεφαλίδος δι' αποφάσεως του Δ.Σ. του οικείου Ν.Π.Δ.Δ. (Ακολουθεί υπόδειγμα) Ο άνω τίτλος από Απολυτήριο ονομάστηκε σε ΠΤΥΧΙΟ από το Π.Δ. 902/19-27 Αυγ. 1981 (ΦΕΚ Α' 230). Β.Αποδεικτικόν απολύσεως δια τας Ιδιωτικάς Τεχνικάς και Επαγγελματικάς Σχολάς (Πλήρης επωνυμία Σχολής. Προ της επωνυμίας ή λέξις "ΙΔΙΩΤΙΚΗ" το Τμήμα και κατεύθυνσις (άρθρ. 6 Νόμ. 576/77). Κάτωθι της επωνυμίας. Αριθμός και ημερομηνία αδείας ιδρύσεως και λειτουργίας και φύλλον Εφημερίδος της Κυβερνήσεως, εις ο εδημοσιεύθη. (Ακολουθεί υπόδειγμα) 2.Οι ως άνω υπό των Σχολών εκδιδόμενοι τίτλοι σπουδών συντάσσονται επί χάρτου διαστάσεων 0,22 Χ 0,30 μ. 3.Εις τους κατά την παρ. 1 του παρόντος άρθρου τίτλους επικολλάται πρόσφατος φωτογραφία του μαθητού, τεθεωρημένη υπό του εκδίδοντος τον τίτλον. 4.Οι εκδιδόμενοι υπό των Ιδιωτικών Σχολών τίτλοι σπουδών θεωρούνται υπό του οικείου Γενικού Επιθεωρητού Μέσης Τ.Ε.Ε. 5.Ειδικώς δια τους αποφοιτώντας κατά το σχ. έτος 1978-79 ο αριθμός Μητρώου μαθητού που περιλαμβάνεται εις τους ως άνω τίτλους θα αντικατασταθή με τους αριθμούς Β.Π.Σ. και Μαθητολογίου. Άρθρ.6.-Αι διατάξεις του παρόντος, αι αφορώσαι εις την διάρκειαν φοιτήσεως και εις τας εξετάσεις, έχουν εφαρμογήν και δια τας Ιδιωτικάς Τεχνικάς και Επαγγελματικάς Σχολάς. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 